แนวโน้มหุ้นลุ้นรีบาวน์ขึ้นเล็กน้อย
นักวิเคราะห์ฯคาดตลาดหุ้นไทยเช้านี้รีบาวน์ขึ้นได้เล็กน้อยหลังต่างชาติไม่ได้ขายต่อเนื่อง
1 ก.พ. 2556

นักวิเคราะห์ฯคาดตลาดหุ้นไทยเช้านี้รีบาวน์ขึ้นได้เล็กน้อยหลังต่างชาติไม่ได้ขายต่อเนื่อง
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะรีบาวน์ขึ้นได้เล็กน้อย ซึ่งโดยรวมคงจะเคลื่อนไหวคล้ายกับตลาดหุ้นอื่นในภูมิภาคเอเชียที่เช้านี้อยู่ในลักษณะทรงตัว เนื่องจากตลาดฯไม่ได้มีปัจจัยใหม่เข้ามา ขณะที่นักลงทุนต่างชาติจะเห็นได้ว่าไม่ได้ขายต่อเนื่อง
แม้ว่าตลาดฯจะอยู่ในเขต Overbought แต่ก็ลดน้อยลง ทำให้อาจมีการเก็งกำไรเข้ามาในตลาดฯได้ โดยเชื่อว่านักลงทุนคงจะเลือกเล่นหุ้นเป็นรายตัวอยู่ เนื่องจากทิศทางของตลาดบ้านเรายังเป็นขาขึ้นอยู่ โดยมองจากสภาพคล่องที่ยังมีอยู่มาก เพียงแต่ระหว่างทางอาจจะเจอแรงขายทำกำไรบ้าง  พร้อมให้แนวรับไว้ที่ 1,470 จุด แนวต้าน 1,487 จุด